Държавен вестник, бр. 11, 2026 г., стр. 5

БРОЙ  11	
Д Ъ Р Ж А В Е Н  В Е С Т Н И К 	
СТР.  5  
 
 
контрол, както и с помощта на специализиран софтуер за управление на складови наличности. 
Специалистите използват дигитални технологии за точното следване на технологични процеси 
и документиране на производствените етапи. 
За ефективното изпълнение на задълженията се изисква добре развита сръчност, 
координация на движенията и внимание към детайла с цел постигане на висока прецизност при 
приготвяне, оформяне и декорация на сладкарски и пекарски изделия. Работата включва 
спазване на рецептури, пропорции и стандарти за качество, както и поддържане на високо ниво 
на хигиена и безопасност при работа. Чувството за естетика е ключово при оформянето на 
визуално атрактивни и качествени продукти. 
Работата често се извършва в среда с повишено напрежение, свързана със спазване на 
кратки срокове за изпълнение на поръчки, особено в периоди на високо натоварване като 
празници и събития. 
Придобилите професионална квалификация по професия „Сладкарство и пекарство“ 
втора степен на професионална квалификация трябва да притежават: 
 задълбочени познания за базови технологични процеси в сладкарството и пекарството и 
принципите на безопасност на храните; 
 принципи за енергийна и ресурсна ефективност и минимизиране на отпадъците и 
загубите при производство; 
 умения за боравене с класическо (стандартно) и модерно оборудване и специализиран 
софтуер; 
 способност за работа при динамично натоварване и ефективно разпределение на 
времето и ресурсите; 
 организираност, самодисциплина и умение за работа в екип; 
 добра лична хигиена и спазване на всички санитарно-хигиенни изисквания. 
 
2.3. Трета степен на професионална квалификация по професията 
Специалистите, притежаващи трета степен на професионална квалификация по професия 
„Сладкарство и пекарство“, съчетават умело храни, технологии и естетичен дизайн при 
създаването на висококачествени сладкарски и пекарски изделия. Те разработват и прилагат 
както класически, така и съвременни рецепти и технологии за приготвяне на изделия, като 
адаптират рецептури според индивидуалните здравни нужди на клиентите – включително 
такива с прецизиран рецептурен състав „нови храни“ – диетични, вегански или безглутенови 
изделия. 
Те приготвят сладкарски и пекарски продукти, като спазват специфичните изисквания за 
безопасност и качество на храните. Активно участват в разработването и внедряването на 
системи за управление на качеството и безопасността (като НАССР и ISO стандарти) и прилагат 
принципите на устойчиво развитие в производствения процес. 
Освен производствени задачи, управляват малки екипи в сладкарските и пекарските 
производства – организират работата на екипите, обучават нови служители и упражняват 
консултантска дейност по планиране на инфраструктурните изисквания за ефективното 
функциониране на сладкарски и пекарски цехове. Отговарят за планирането, контрола и 
отчетността на използваните ресурси – суровини, енергия, материали – с цел повишаване на 
ефективността и намаляване на загубите, поддържат тясна комуникация и координация с 
останалите отдели в обекта (сервиз, доставки, счетоводство, маркетинг, организация на събития 
и др.). 
Работата изисква активно използване на специализиран софтуер за рецептурно, складово 
и производствено управление, както и на дигитални технологии за контрол на процесите и 
документиране на производствените дейности. Специалистите следват добри практики за